armvectores/hy_wikipedia_2023 huggingface dataset:
Վիվիան Միդեմա

Աննա Մարգարիտա Մարինա Աստրիդ «Վիվիան» Միդեմա (հոլ.՝ Anna Margaretha Marina Astrid Miedema, հուլիսի 15, 1996(1996-07-15), Հոխեվեյն, Դրենթե, Նիդերլանդներ), հոլանդացի ֆուտբոլիստ, լոնդոնյան «Արսենալի» հարձակվող։


== Կարիերա ==
Առաջին անգամ խաղացել է «Հերենվենի» հիմնական կազմում 15 տարեկանում՝ դառնալով ամենաերիտասարդ ֆուտբոլիստը Նիդերլանդների առաջնության պատմության մեջ։ 2013/14 մրցաշրջանում դարձել է ԲեՆե Լիգայի լավագույն ռմբարկու՝ խփելով 39 գնդակ։ 
2014 թվականի հունիսին պայմանագիր է կնքել մյունխենյան «Բավարիայի» հետ։ 2014/15  մրցաշրջանում պարբերաբար հանդես է եկել ակումբի հիմնական կազմում՝ մրցաշրջանն անցկացնելով առանց պարտության և 1976 թվականից ի վեր առաջին անգամ նվաճելով չեմպիոնական տիտղոսը։ 2017 թվականի մայիսին պայմանագիր է կնքել լոնդոնյան «Արսենալի» հետ։


== Հավաքականի կազմում ==
2013 թվականի սեպտեմբերին նա առաջին անգամ հանդես է եկել Նիդերլանդների հավաքականի կազմում Ալբանիայի դեմ խաղում։ 2014 թվականին դարձել է մինչև 19 տարեկան աղջիկների Եվրոպայի առաջնության լավագույն խաղացող և ռմբարկու։ 2015 թվականի Աշխարհի առաջնության ընտրական մրցաշարում խփել է 16 գնդակ՝ դառնալով մրցաշարի լավագույն ռմբարկու՝ ընդգրկվելով Նիդերլանդների հավաքականի կազմում։
2017 թվականի Եվրոպայի առաջնությունում խփել է չորս գնդակ, այդ թվում երկուսը եզրափակիչում Դանիայի դարպասը։ 
Ֆրանսիայում հունիսին կայացած 2019 թվականի աշխարհի առաջնության Նիդերլանդների և Կամերունի հավաքականների միջև կայացած խաղի 41-րդ և 85-րդ  րոպեներին Վիվիաննը երկու գոլ է խփել և օգնել իր թիմին հաղթելու 3:1 հաշվով։ Քառորդ եզրափակիչում Իտալիայի հավաքականին խփած նրա գոլը հնարավորություն տվել թիմին հաղթելու 2:0 հաշվով և դուրս գալու կիսաեզրափակիչ։


== Նվաճումներ ==


=== Ակումբային ===
Բավարիա 

Գերմանիայի  չեմպիոն,  2014/15, 2015/16


=== Հավաքականի կազմում ===
Նիդերլանդներ 

Եվրոպայի մինչև 19 տարեկանների առաջնության հաղթող,   2014
Եվրոպայի առաջնության հաղթող,  2017


== Անձնական կյանք ==
Մանուկ հասակում երկրպագում էր «Ֆեյենոորդին» և ձգտում էր ընդօրինակել Ռոբին Վան Պերսիի խաղաոճը։ «Բավարիայում» հանդես գալու ժամանակ ձգտում էր նմանվել Արյեն Ռոբբենին։


== Ծանոթագրություններ ==


== Արտաքին հղումներ ==
Պրաֆայլը soccerway.com կայքում
Պրաֆայլը uefa.com կայքում
Բոլշայա Ուստյուբա

Բոլշայա Ուստյուբա (ռուս.՝ Большая Устюба, բաշկիրերեն՝ Оло Өстүбә), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 331 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ ճուռակ

Մեծ ճուռակ, (լատ.՝ Buteo buteo), ճուռակների ընտանիքի թռչուն։


== Ընդհանուր բնութագիր ==
Նստակյաց է, տարածված։ Մարմնի երկարությունը՝ 51-57սմէ, թևերի բացվածքը՝ 113-128 սմ, կենդանի զանգվածը՝ 0,6-1,2 կգ։ Լայն թևերով գիշատիչ թռչուն է, մարմնի գույնը ներքևից խիստ փոփոխական է՝ դարչնագույնից շիկակարմիր, շիկակարմիր - սպիտակ։ Բաց գույնի անհատների մարմինը ներքևից զոլավոր է, կրծքին կա սպիտակավուն շերտ, պոչի հիմքում՝ բազմաթիվ նեղ զոլեր, դաստակաբիծն ավելի ցայտուն է։ Երիտասարդի պոչի և երկրորդային փետուրների ակնառու երիզաշերտը բացակայում է։ Չուի ընթացքում հաճախ հանդիպում է երամներով։ Կանգը օդում անվստահ է։ Որսի վրա հարձակվում է բարձրությունից կամ հետապնդում է թռիչքի ընթացքում և անվրեպ որսում գետնին։ Բնակվում է տափաստաններում, ճահճուտներում, գետահովիտներում, անտառներում, աղբանոցներում։ Սնվում է կրծողներով, այլ մանր կենդանիներով, միջատներով, լեշերով։


== Բնադրում ==
Բնադրազույգերը հավանաբար մշտական են ողջ կյանքի ընթացքում։ Ձվադրման պատրաստ բները հայտնվում են ապրիլին։ Բույնը հարթակ է՝ ճյուղերից։ Բնադրում է ծառերին, հազվադեպ՝ ժայռաքիվերին, անտառապատ տարածքներում։ Դնում է 55 մմ տրամագծով, սպիտակ՝ կարմիր-դարչնագույն պտերով 2-4 ձու։ Հիմնականում թխսակալում է էգը՝ 32-33 օր։ Ձագերը ձվից դուրս են գալիս մայիսի վերջից հունիսի 1-ին կեսը, բնից հեռանում են հուլիսի 1-ին տասնօրյակից ամսվա վերջին, երբ արդեն ունակ են անթերեր թռիչքի։ Օգտակար է. ոչնչացնում է մանր կրծողներին։


== Պատկերասրահ ==
Լոուրենս Դոհերտի

Հյու Լորենս «Լաուրի» Դոհերտի (անգլ.՝  Hugh Lawrence Doherty, հոկտեմբերի 8, 1875(1875-10-08), Ուիմբլդոն, Մերտոն, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 21, 1919(1919-08-21), Բրոդսթերս, Թանեթ, Քենթ, Քենթ, Անգլիա, Մեծ Բրիտանիայի և Իռլանդիայի միացյալ թագավորություն) , բրիտանացի թենիսիստ։
Դոհերտին նախկին թիվ մեկ ռակետն է և բրիտանացի մեկ այլ թենիսիստի՝ Ռեջինալդ Դոհերտիի կրտսեր եղբայրը։ Նա Մեծ սաղավարտի վեցակի չեմպիոն է և երկակի օլիմպիական չեմպիոն մենախաղում և զուգախաղում։ Նա առաջին ոչ ամերիկացի թենիստն է, ով 1903 թվականին հաղթեց ԱՄՆ թենիսի բաց առաջնությունը։


== Վաղ կյանք ==

Դոհերտին ծնվել է 1875 թվականին Ուիմբիլդոնում, Վիլյամ Դոհերտիի ամենակրտսեր տղան էր։ Դոհերտին իր երկու եղբայներից կարճահասակ էր, երբ նրանք խաղում էին Ուիմբիլդոնի մրցաշարում 19-րդ դարի վերջում։
Իր եղբոր պես նա կրթվել է Վեստմինսթերի դպրոցում 1890-ից 1894 թվականներին։ 1892 թվականին նա նվաճում է Ռենշոուի գավաթը, որը ամբողջ Անգլիայի մինչև 16 տարեկանների գավաթն էր։
Բացի թենիսից նա նաև խաղացել է գոլֆ։


== Կարիերա ==
Եղբայրները սկսել են թենիս խաղալ իրենց հայրիկի հետ առողջական նկատառումներով։ Հայտնի որպես «Լիթլ դու», Դոհերտին հաղթել է Ուիմբիլդոնում հինգ անգամ մենախաղում և ութ անգամ զուգախաղով իր եղբոր հետ։ 1903 թվականին նա դարձավ առաջին թենիսիստը, ով հաղթեց Մեծ Սաղավարտի մրցույթում իր հայրենիքից դուրս` հաղթելով գործող չեմպիոն Վիլյամ Լարնեդին ԱՄՆ բաց առաջնության եզրափակչում։ Նա մենախաղով հինգ անգամ անընդմեջ հաղթել է բրիտանիայի փակ կորտով թենիսի մրցույթում 1901-ից 1906 թվականներին։ Նա նաև մենախաղում յոթ անգամ անընդմեջ (1900–1906) հաղթել է Հարավային Ֆրանսիայի առաջնություններում, որոնք տեղի էին ունենում Նիսում։
Դոհերտին նաև դարձել է 1900 թվականի Փարիզի Ամառային օլիմպիական խաղերի չեմպիոն մենախաղով։ Ոսկե մեդալներ 1900 թվականի խաղերում չէին տրվում։ Կիսաեզրափակչում նա պետք է խաղար եղբոր հետ, սակայն եղբայրը հրաժարվեց խաղալ իր դեմ և նա դուրս եկավ եզրափակիչ։ Եզրափակչում Դոհերտին հաղթեց Հարոլ Մահոնիին երեք սեթում։ Դոհերտի նաև նվաճեց զուգախաղի չեմպիոնի կոչումը եղբոր հետ միասին։
1902-ից 1906 թվականներին Դոհերտին խաղաց Բրիտանիայի հավաքականում Դեվիսի գավաթում և մնաց անպարտելի այս ժամանակահատվածում։ 1902 թվականին նա իր եղբոր հետ հաղթեց ԱՄՆ հավաքականին զուգախաղում, սակայն հավաքականը պարտվեց 3-2 հաշվով։ 1903 թվականին Դոհերտին հաղթեց և մենախաղի և զուգախաղի բոլոր հանդիպումները Դեվիսի գավաթի շրջանակներում և օգնեց Բրիտանիային նվաճել գավաթը։ 1904, 1905 և 1906 թվականներին նա Բրիտանիայի հավաքականի կազմում օգնեց պաշտպանել տիտղոսը։
1914 թվականին երբ սկսվեց Առաջին համաշխարհային պատերազմը, Դոհերտին կամավորագրվեց Թագավորական նավատորմի պահեստազորայիններին, սակայն 1915-ին դուրս եկավ առողջական խնդիրների պատճառով։
Դոհերտին մահացավ բակտերեմիայից 1919 թվականի օգոստոսի 21-ին Բրոդստեյրսսում` երկու տարի պայքարելով հիվանդության դեմ։ Նա իր եղբոր հետ միասին ներառվել է Թենիսի փառքի միջազգային սրահում 1980 թվականին։


== Ծանոթագրություններ ==
Պակ Հոն Յոն

Պակ Հոն Յոն (կոր.՝ 박헌영, 朴憲永, մայիսի 28, 1900(1900-05-28), Yesan County, Հարավային Չունգչոնգ, Հարավային Կորեա - դեկտեմբերի 18, 1955(1955-12-18) կամ դեկտեմբեր 1956, Փհենյան, Կորեայի Ժողովրդա-Դեմոկրատական Հանրապետություն), կորեացի հեղափոխական, Հարավային Կորեայի Աշխատանքային կուսակցության ղեկավար, ԿԺԴՀ արտաքին գործերի առաջին նախարար։ 1955 թվականին ԿԺԴՀ-ում կուսակցական զտման ժամանակ մահապատժի է ենթարկվել։


== Կենսագրություն ==
Կենտրոնական կոմիտեի քարտուղար Ա. Ժդանովի համար կազմված տեղեկանքում ասվում է, որ Պակ Հոն Յոնը ծնվել է 1901 թվականին, կորեական գյուղական ընտանիքում։ 1919 թվականին ավարտել է Սեուլի միջնակարգ և ավագ դպրոցները։ Մասնակցել է «Մարտի մեկի շարժմանը»։ 1920 թվականին արտագաղթել է Շանհայ։ Այնտեղ նա ստեղծել է սոցիալիզմի ուսումնասիրության խումբ։
1921 թվականին ընդունվել է Կորեայի խորհրդային կուսակցություն («Իրկուտսկի խումբ»), եղել է Կորեայի կոմունիստական կուսակցության երիտասարդության միության կենտրոնական բյուրոյի պատասխանատու քարտուղարը։ 1922 թվականին Սինյջույում ձերբակալվել է և բանտարկվել է մինչև 1924 թվականը։
Ազատ արձակվելուց հետո դարձել է «Խվայոխվեի» առաջնորդներից մեկը։ 1925 թվականի ապրիլին կորեական կոմերիտմիության առաջին համագումարի ժամանակ ընտրվել է դրա գլխավոր քարտուղար։ 1925 թվականի նոյեմբերին ձերբակալվել է, բանտում մնացել է մինչև 1927 թվականը։
1928 թվականի կնոջ հետ արտագաղթել է ԽՍՀՄ։ 1928 թվականից եղել է ԽՄԿԿ անդամ։ Այստեղ 1928-ից 1930 թվականներին սովորել է Լենինի միջազգային դպրոցում։ 1931 թվականին աշխատել է կոմունիստական ինտերնացիոնալ գործադիր կոմիտեի արևելյան քարտուղարությունում։ 1932 թվականին ուղարկվել է Շանհայ` Կորեայի կոմունիստական կուսակցության վերականգնման համար։ 1938 թվականին ձերբակալվել է։ Ազատ արձակվելուց հետո ստեղծել է «Կյոնսոն» կոմունիստական խումբը։ 1941 թվականին աշխատել է Կվանգջուի գործարանում։
1945 թվականին ակտիվ մասնակցություն է ունեցել Կորեայի կոմունիստական կուսակցության ստեղծման գործում և դարձել է դրա գլխավոր քարտուղարը։ 1948 թվականին գտնվել է Հարավային Կորեայում, եղել է ԿԺԴՀ արտաքին գործերի նախարարը։ 
1955 թվականին Պակ Հոն Յոնը ձերբակալվել է ԿԺԴՀ-ի անվտանգության աշխատակիցների կողմից, մեղադրվել է դավադրության և լրտեսության մեջ ի օգուտ ԱՄՆ-ի և գնդակահարվել է։ Պակ Հոն Յոնի մահապատիժը կուսակցական զտման մաս էր, որի ընթացքում «Կիմ Իր Սենի խումբը» հեռացնում էր քաղաքական ապագա մրցակիցներին։


== Ծանոթագրություններ ==


== Գրականություն ==
ВКП (б), Коминтерн и Корея. 1918—1941 / Федеральное арх. агентство, Российский гос. арх. социально-политической истории, Фонд японских историков; сост. Ж. Г. Адибекова, Л. А. Роговая; Отв. ред.: проф. Харуки Вада (Япония), д-р ист. наук К. К. Шириня (Россия). — М.: РОССПЭН, 2007. — 814 с. — ISBN 978-5-8243-0892-1


== Արտաքին հղումներ ==
Պակ Խոնյոն` հայրենասեր դեմոկրատ (1901-1955)
Զարեչնոե (գյուղ, Խուստի քաղաքային խորհուրդ)

Անվան այլ կիրառումների համար տե՛ս՝ ԶարեչնոեԶարեչնոե (ուկրաիներեն՝ Зарічне), գյուղ Ուկրաինայի Անդրկարպատյան մարզի Խուստի քաղաքային խորհուրդում։
2001 թվականի տվյալներով Զարեչնոե գյուղում բնակվում էր 384 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռինկոն դե լա Վիկտորիա

Ռինկոն դե լա Վիկտորիա (իսպ.՝ Rincón de la Victoria), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավավար համայնքում)։ Մունիցիպալիտետը գտնվում է Ակսարկիյա-Կոստա-դել-Սոլ շրջանում։ Տարածքը կազմում է՝ 27,51 կմ²։ Բնակչությունը՝ 39 922 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 12 կմ։


== Արտաքին հղումներ ==
Պաշտոնական կայք
(5270) Կակաբաձե

(5270) Կակաբաձե (անգլ.՝ Kakabadze), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 19-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 2,574928 ա. մ., առավելագույնը մոտենում է 2,2157 ա. մ. հեռավորության վրա և հեռանում 2,9341 ա. մ.։ Արեգակի շուրջ մեկ ամբողջական պտույտ է կատարում 1509,2 երկրային օրվա ընթացքում, իր ուղեծրով շարժվելով միջինում 0,238537 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5270) Կակաբաձե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9470) Ժուսյո

(9470) Ժուսյո (անգլ.՝ Jussieu), աստերոիդ աստերոիդների հիմնական գոտում։ Հայտնաբերվել է 1998 թվականի հուլիսի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,148738 ա. մ., առավելագույնը մոտենում է 2,5758 ա. մ. հեռավորության վրա և հեռանում 3,7217 ա. մ.։ Արեգակի շուրջ մեկ ամբողջական պտույտ է կատարում 2040,81 երկրային օրվա ընթացքում, իր ուղեծրով շարժվելով միջինում 0,1764 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9470) Ժուսյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաթուն Արխ

Խաթուն Արխ, ջրանցք նախկին Երևանի խանությունում։ Սիմեոն Երևանցու վկայությամբ՝ 1655-1680 թվականներին Երևանի Սեֆի խանը Մեծամոր գետից անց է կացնում ջրանցք (Ֆարշի ջրանցք)՝ իր կառուցած Սեֆիապատ գյուղի հողերը ոռոգելու համար։ Խանի կին Խաթունը այդ ջրանցքից հանում է նոր ջրանցք, որի անունով կոչում է Խաթունարխ (Խաթունի առու), ապա ջրանցքի վրա կառուցել է տալիս երկու գյուղ, որոնք կոչվել են Վերին և Ներքին Խաթունարխ։


== Ավանդույթ ==
Առաջներում Խաթունարխ գյուղի տեղում անապատ է եղել, ուր ապրել են միայն օձեր ու կարիճներ։ Ժամանակին այստեղով անցնում է մի ձիավոր երիտասարդ՝ Խաթուն անունով սիրած աղջիկը գավակին։ Աղջիկը սաստիկ ծարավում է։ Երիտասարդը ջուր է փնտրում, բայց ոչ մի տեղ չի կարողանում գտնել, և Խաթունը ծարավից նվազում է սիրածի գրկում։ Երիտասարդը որոշում է նրա հիշատակին ջրանցք կառուցել։ Ծախսում է ամբողջ կարողությունը, կառուցում է ջրանցքը և Խաթունի անունով կոչում Խաթուն-արխ։


== Ծանոթագրություններ ==
Դարքյոյ

Դարքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բոյմանս վան Բյոնինգենի թանգարան

Բոյմանս վան Բյոնինգենի թանգարան (հոլ.՝ Museum Boijmans Van Beuningen), գեղարվեստի թանգարան Ռոտերդամում, Նիդերլանդներում ամենախոշորներից մեկը։


== Պատմություն ==
Թանգարանը հիմնադրվել է 1847 թվականին Ռոտերդամին կտակված մասնավոր հավաքածուի հիման վրա։ Թանգարանն ուներ «Բոյմանսի թանգարան» անվանումը։ 1958 թվականին հավաքածուն լրացվեց ձեռնարկատիրոջ հավաքածուի ցուցանմուշներով, թանգարանն ստացավ ժամանակակից անվանում։
1935 թվականին հոլանդացի ճարտարապետի կողմից կառուցվել էր Բոյմանսի թանգարանի շենքը, իսկ 1972 թվականին այն մեծացվեց։


== Հավաքածու ==
Թանգարանի հավաքածուի մեջ գտնվում են եվրոպական վարպետների գեղանկարները, քանդակները, գրաֆիկական աշխատանքները, դեկորատիվ -կիրառական արվեստի գործերը 15-րդ դարից մինչև մեր օրերը։
Թանգարանի հավաքածուի մեջ ներկայացված են Իերոնիմա Բոսխի, Պիտեր ավագ Բրեյգելի, Ռեբրանդի, Ֆրանս Հալսի, Յան վան Էյքի, Ռուբենսի, Վինսենթ վան Գոգի, Սալվադոր Դալիի, Ռենե Մագրիտի և այլ հայտնի նկարիչների կտավները։
Նախապատերազմյան տարիներին թանգարանը տխրահռչակ համբավ ուներ` կապված «հին վարպետների» անվան տակ ձեռք բերվածանհավատալի մեծ գումարների հետ։
Թանգարանում պահվում է զգալի թվով յուրահատուկ փորագրություններ, օֆորտներ (նրանց մեջ Յանա դե Բրայի «Շախմատիստը» օֆորտը)։

Հավաքածուի գլուխգործոցները
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2004-09-04 at the Wayback Machine.
Աստծո երկիրը

«Աստծո երկիրը» (անգլ.՝ God's Own Country), 2017 թվականի բրիտանական դրամատիկական ֆիլմ՝ Յորքշիրում ապրող երիտասարդ ֆերմերի մասին, որի կյանքն արմատապես փոխվում է ռումինացի ներգաղթյալի ժամանումից հետո։ Ֆիլմի համաշխարհային պրեմիերան կայացել է «Սանդենս» կինոփառատոնում՝ 2017 թվականի հունվարի 23-ին։ Նույն թվականի փետրվարի 11-ին այն ցուցադրվել է Բեռլինի կինոփառատոնում։ Դրանից կարճ ժամանակ հետո, Picturehouse Entertainment, Orion Pictures և Samuel Goldwyn Films ընկերությունները ձեռք են բերել ֆիլմը՝ Մեծ Բրիտանիայում ու Միացյալ Նահանգներում ցուցադրելու իրավունքը։ Մեծ Բրիտանիայում ֆիլմը թողարկվել է 2017 թվականի սեպտեմբերի 1-ին։


== Սյուժե ==
Ֆիլմը պատմում է 20-ամյա Ջոնիի ընտանիքի մասին, որի անդամներն, արդեն մի քանի սերունդ, աշխատում են Յորքշիրում գտնվող ֆերմայում։ Ջոնին պետք է իր վրա վերցնի ֆերմայի պատասխանատվությունը, քանի որ նրա հայրը մասնակի կաթվածահար է, իսկ տատը ծափազանց ծեր է աշխատելու համար։ Ջոնիի կյանքը կտրուկ փոխվում է, երբ տնտեսությունում իրեն օգնելու համար նա աշխատանքի է վերցնում ռումինացի ներգաղթյալի։


== Դերերում ==
Ջոն Օ'Քոններ — Ջոնի Սաքսբի
Ալեք Սեկարյանու — Գեորգե Յոնեսկու
Իեն Հարթ — Մարտին Սաքսբի
Ջեմմա Ջոնս — Դեյդրե Սաքսբի


== Արտադրություն ==
Ֆիլմը մասամբ հիմնված է գրող և ռեժիսոր Ֆրենսիսի Լիի կյանքի պատմության վրա, որը նույնպես ստիպված է եղել որոշում կայացնել՝ մնալ աշխատելու իր ընտանիքի ֆերմայում, թե գնալ դրամատիկական դպրոց։
Ֆիլմը նկարահանվել է Յորքշիրում՝ Քիթլի շրջանի Լայկոկ գյուղում (Ուեսթ Յորքշիր)։ Որոշ տեսարաններ նկարահանվել են Քիթլիի ավտոկայանում։


== Քննադատություն ==
Ֆիլմն արժանացել է կինոքննադատների դրական արձագանքներին։ Rotten Tomatoes կայքում այն ունի 99 % վարկանիշ՝ հիմնված 67 գրախոսությունների վրա 10 հնարավորից 8,3 միջին միավորով։ Metacritic կայքում ֆիլմն ունի 100 հնարավորից 84 գնահատական՝ հիմնված 16 գրախոսությունների վրա, ինչը համապատասխանում է «համընդհանուր ճանաչում» կարգավիճակին։
The Guardian պարբերականից Փիթեր Բրեդշոուն ֆիլմին տվել է հինգ հնարավորից չորս աստղ։ Նա ֆիլմը նկարագրել է որպես «համարյա, բայց ոչ լիովին «Սապատավոր լեռը», ինչպես նաև «շատ բրիտանական սիրո պատմություն, որը խորտակման եզրին է չբարձրաձայնված զգացմուքների, ապագայի վերաբերյալ վախերի, ամեն մի զգացում ծանր ֆիզիկական աշխատանքով զսպելու պատրաստակամության պատճառով»։ The Times թերթին Էդ Փոթոնը ֆիլմին տվել է հինգ հնարավորից չորս աստղ՝ այն բնութագրելով որպես «հիանալի» և «հզոր» ֆիլմ։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
David Rooney (2017-01-21)։ «'God's Own Country': Film Review, Sundance 2017» (անգլերեն)։ The Hollywood Reporter։ Վերցված է 2017-11-15 
Terri White (2017-08-28)։ «God's Own Country Review» (անգլերեն)։ Empire։ Վերցված է 2017-11-15 
Guy Lodge (2017-01-21)։ «Film Review: ‘God’s Own Country’» (անգլերեն)։ Variety։ Վերցված է 2017-11-15 
Olly Richards (2017-09-01)։ «‘God’s Own Country’ – Film Review» (անգլերեն)։ New Musical Express։ Վերցված է 2017-11-15 
Diego Semerene (2017-10-24)։ «God’s Own Country» (անգլերեն)։ Slant Magazine։ Վերցված է 2017-11-15 
Dave Calhoun (2017-08-28)։ «God's Own Country» (անգլերեն)։ Time Out։ Վերցված է 2017-11-15
Արևելք (թերթ, Թավրիզ)

Անվան այլ կիրառումների համար տե՛ս՝ Արևելք (այլ կիրառումներ)«Արևելք», հասարակական-քաղաքական, գրական շաբաթաթերթ։ Լույս է տեսել 1943—1946 թվականներին, 1945 թվականից՝ եռօրյա, Թավրիզում։ Հրատարակվել է «Հակաֆաշիստական թերթիկ» (1943—1944), «Հակաֆաշիստական թերթ» (1944), «Հակաֆաշիստ» (1944—1945) անուններով։ Խմբագիր՝ Դ.Գևորգյան]։ Լուսաբանել է Հայրենական պատերազմի (1941—1945) ընթացքը, տպագրել հաղորդագրություններ և ակնարկներ հայ ռազմիկների քաջագործությունների մասին, ինչպես նաև բանաստեղծություններ, պատմվածքներ, Հայաստանի տնտեսական, գիտական ու մշակութային կյանքը պատկերող նյութեր։


== Ծանոթագրություններ ==
Կոռնեդո Վիչենտինո

Կոռնեդո Վիչենտինո (իտալերեն՝ Cornedo Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 10552 մարդ (2008), բնակչության խտություն՝ 459 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 36073։ Հեռախոսային կոդ՝ 0445։
Բնակավայրի հովանավորն է՝ Հովհաննես Մկրտիչը։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Էդվարդ Նորթոն

Էդվարդ Հարիսոն Նորթոն (անգլ.՝ Edward Harrison Norton, օգոստոսի 18, 1969(1969-08-18), Բոստոն, ԱՄՆ), ամերիկացի դերասան, սցենարիստ, ռեժիսոր և պրոդյուսեր։ Երկու անգամ առաջադրվել է «Օսկար» մրցանակի։


== Կենսագրություն ==
Ծնվել է Բոստոնում (Մասաչուսեթս նահանգ), բայց մեծացել է Կոլումբիա քաղաքում (Մերիլենդ նահանգ)։ 
Հինգ տարեկանում Էդվարդը հետաքրքրվեց թատրոնով։ Շուտով սկսեց սովորել Կոլումբիայի թատրոնական արվեստի դպրոցում և առաջին անգամ բարձրացավ բեմ ութ տարեկանում։ Ավարտել է Ուայլդ Լեյքի ավագ դպրոցը 1985 թվականին, այնուհետև՝ Յեյլի համալսարանը 1991 թվականին պատմության բակալավրի աստիճանով։ Յելում Նորթոնը շարունակում էր զբաղվել թատրոնով։ Դերասան Ռոն Լիվինգստոնը նրա համակուրսեցին էր։ Էդվարդը ուսումնասիրում էր ճապոներենը և հաճախում NOVA Group անգլերենի հանրաճանաչ դպրոցը։ Դիպլոմը ստանալուն պես նա մեկնում է Ճապոնիա, որտեղ աշխատում է իր պապի Enterprise Foundation ընկերությունում։ Եվ միայն մի քանի տարի անց՝ 1994 թվականին, վերադառնալով Նյու Յորք՝ Էդվարդը որոշում է հրաժարվել սովորական աշխատանքից և լիովին տրվել դերասանական կարիերային։


== Կարիերա ==
Աշխատելով որպես մատուցող՝ Նորթոնը խաղում էր Նյու Յորքի թատրոնի մի քանի բեմերում և արդյունքում ընդունվեց New York Signature Theater Company ընկերություն, որի տնօրենների խորհրդի անդամն է այժմ հանդիսանում։ Նրա առաջին դերը կինոյում «Սկզբնական վախ» ֆիլմն էր, որտեղ նա խաղաց ձերբակալված երիտասարդ սոցիոպատի։ Այս դերի համար նա ստացավ «Ոսկե գլոբուս» մրցանակը և առաջադրվեց «Օսկար»-ի որպես երկրորդ պլանի լավագույն դերասան։ Հետագայում նա ևս մեկ անգամ առաջադրվեց «Օսկար»-ի որպես լավագույն դերասան «Ամերիկյան պատմություն Իքս» ֆիլմի համար, իսկ Չակ Պալանիկի վեպի էկրանացմանը՝ «Մարտական ակումբ» ֆիլմին մասնակցելու համար Նորթոնը չառաջադրվեց ոչ մի լուրջ կինոմրցանակի, սակայն այդ ֆիլմի շնորհիվ նա դարձավ աշխարհահռչակ։ 
Նա խաղացել է ինքն իրեն փորձնական կատակերգական «Ստելլա» հեռուստասերիալում։ Արժանացել է կինոքննադատների գոհությանը «Երկնային արքայություն» ֆիլմում խաղացած բորոտ թագավորի դերի համար։ 2000 թվականին նա առաջին անգամ հանդես եկավ որպես ռեժիսոր՝ նկարահանելով «Պահպանելով հավատը» կատակերգությունը։ Իր խաղով 2006 թվականի «Իլյուզիոնիստ» ֆիլմում նա կրկին արժանացավ քննադատների դրական արձագանքներին։ 2008 թվականին խաղաց Բրյուս Բենների դերը «Անհավանական Հալկ» ֆիլմում։ Նորթոնին առաջարկեցին վերադառնալ դերին «Վրիժառուները» ֆիլմում, բայց ինքը չեղյալ հայտարարեց պայմանագիրը, և նրան փոխարինեց Մարկ Ռուֆալոն։ 
Նա սերտ հարաբերությունների մեջ է եղել դերասանուհիներ Սալմա Հայեկի, Դրյու Բերիմորի և Քորտնի Լավի հետ։ Վերջինիս Hole խմբում նա հանդես է եկել որպես կիթառիստ։


== Ֆիլմագրություն ==


== Հետաքրքիր փաստեր ==
Լրիվ անունը Էդվարդ Ջեյմս Հարիսոն Նորթոն Կրտսեր է։
Էդվարդ Նորթոնը հրաշալի տիրապետում է ճապոներենին։
Իր մտերիմ ընկերոջ՝ գրող Ստյուարթ Բլումբերգի և պրոդյուսեր Բիլլ Միգլիորի հետ միասին Նորթոնը հիմնել է «Class 5 Films» ընկերությունը։
Հրաժարվել է շարքային Ռայանի դերից «Փրկելով շարքային Ռայանին» ֆիլմում։
2003 թվականին հռչակվել է տարվա միջազգային տղամարդ՝ ըստ «GQ» ամսագրի։
Երեք երեխաներից ավագն է (քույր Մոլլի և եղբայր Ջեյմս)։


== Ծանոթագրություններ ==


== Հղումներ ==
IMDb
Շվաուտա

Շվաուտա, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 20 կմ արևելք, Մեծ Զաբ գետի ձախափնյա վտակներից մեկի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ադիյան

Ադիյան, հայկական ազգանուն։


== Ազգանունը կրողներ ==


== Ծանոթագրություններ ==
BMW 8

BMW 8 կամ 8-րդ մոդելի BMW,  Gran Turismo տեսակի ավտոմեքենա ։


== Մեքենայի ուսումնասիրություն ==
8-րդ մոդելը ներկայացվել է 1990 թվականին BMW Ե31 թափքով և հասանելի է եղել միայն երկդռնանի կուպեով։ Նրա մեջ տեղադրվել է բենզինով չլիցքավորված V8 և V12 մխոցով շարժիչը։ Ե31-ը սկսվեց արտադրվել այն ժամանակ, երբ արդեն վերջացել էր  Ե24 թափքի 6-րդ սերիայի արտադրումը, սակայն այն չի համարվում վերջինիս իրավահաջորդը։ Մեքենայի արտադրումը կասեցվեց 1999 թվականին վատ վաճառքի պատճառով։
Այդ տեսակի մեքենաները կրկին ցուցադրվեցին 2018 թվականին՝ որպես  երկրորդ սերնդի G15 8րդ սերիա։ Այն  թողարկվել է (G15) կուպեով, կաբրիոլետով (G14) և չորսդռնանի Gran Coupé (G16)՝ որպես այդ տեսակի մեքենաներին հաջորդող տեսակներն են հանդիսանում 8-րդ սերիայի F06/F12/F13 մոդելները։ 8-րդ G15 մոդելը ներկայացնում է  6 մխոցային դիզելային  շարժիչ և բարձրակարգ M մոդել, որը կոչվում է BMW M8:


== Սերունդները ==
BMW E31 — (1989—1999)
BMW G15 — (2018)


== Մեքենայի սերիայի դիտարկում ==


== Ծանոթագրություններ ==
Նևիլետ (Սոմի գավառ)

Նևիլետ (ֆր.՝ Neuvillette), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 180 մարդ, բնակչության խտությունը` 57.51 մարդ/կմ²։ Բնակավայրը զբաղեցնում է 3.13 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 35 կմ հյուսիս։


== Բնակչություն ==


== Տնտեսություն ==
2010 թվականին ուներ 141 աշխատունակ (15-64 տարեկան) բնակիչ, որոնցից ակտիվ էին 102-ը, իսկ ոչ ակտիվները` 39։ Ակտիվության ցուցանիշը կազմում է 72,3 %։ 102 աշխատունակ մարդկանցից աշխատել է 89 անձ (48 տղամարդ և 41 կին)։ Գործազուրկ են եղել 13 անձ (7 տղամարդ և 6 կին)։ 39 անաշխատունակներից 13-ը եղել են աշակերտներ կամ ուսանողներ, 12-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միջատասպաններ

Միջատասպաններ, ինսեկտիցիդներ (լատ.՝ insectum — միջատ և լատ.՝ caedo — սպանել), քիմիական պատրաստուկներ, որոնք վերացնում են վնասատու միջատներին։


== Ինսեկտիցիդների տեսակներ ==
քլորօրգանական (ալդրին, ԴԴՏ, հեքսաքլորան)
ֆոսֆորօրգանական (թիոֆոս, կարբոֆոս, մեթիլմերկապտոֆոս, դիքլոֆոս, դիազինոն, քլորպիրիֆոս)
կարբամինաթթվի ածանցյալներ (մեթիլկարբամատ, պրոպոկսուր)
բնական պիրետրիններ և սինթետիկ պիրետրոիդներ (ցիպերմետրին, դելտամետրին, ցիգալոտրին, պրալլետրին)
պատրաստուկներ, որոնք պարունակում են արսեն (արսենիտներ, կալցիումի արսենիտ և նատրիումի արսենիտ)
ծծմբի միացություններ
ցիանի միացություններ (Ցիկլոն Բ)
հանքային յուղեր
բուսական ծագման թույներ (ալկալոիդներ, անաբազին, նիկոտին)
նեոնիկոտինոիդներ (իմիդակլոպրիդ, թիամեթօքսամ)
խիտինի սինթեզի ինհիբիտորներ (դիֆլուբենզուրոն)
ֆենիլպիրազոլներ (ֆիպրոնիլ)
յուվենոիդներ


== Կենսաբանական ինսեկտիցիդներ ==
Բազմաթիվ բույսեր արտադրում են նյութեր, որոնք սպանում են միջատներին։ Լավ օրինակ է միրոզինազա ֆերմենտը։ Այս ֆերմենտը գլիկոզինոլատը վերափոխում է միջատների համար տոքսիկ նյութերի (ալիլիզոթիոցիանատ)։


== Տես նաև ==
Ֆերոմոններ


== Ծանոթագրություններ ==
Սալախանա (այլ կիրառումներ)

Սալախանա, կարող է վերաբերել՝

Սալախանա - գյուղ Արևմտյան Հայաստանում, Վանի վիլայեթի Բերկրի-Աբաղայի գավառում
Սալախանա - գյուղ Արևմտյան Հայաստանում, Վանի վիլայեթի Խոշաբի գավառում
Սալախանա - գյուղ Արևմտյան Հայաստանում, Վանի վիլայեթի Վանի գավառում
Չեմպիոնների լիգայի օրհներգ

Չեմպիոնների լիգայի օրհներգ, Գեորգ Ֆրիդրիխ Հենդելի «Քահանա Զադոկ» (անգլ.՝ Zadok the Priest) ստեղծագործության վերադաշնակումը, որը թողարկվել է 1992 թվականին, երբ Եվրոպական չեմպիոնների գավաթ անունով «չեմպիոնական մրցաշարը» վերանվանվեց ՈՒԵՖԱ Չեմպիոնների Լիգա։
Ստեղծագործությունը կատարում է «St. Martin’s in the Fields» եկեղեցու երգչախումբը և թագավորական ֆիլհարմոնիկ նվագախումբը։ Եկեղեցին գտնվում է Լոնդոնում։
Չեմպիոնների լիգայի օրհներգը կատարվում է երեք լեզուներով՝ ֆրանսերեն, անգլերեն և գերմաներեն։


== Բնօրինակ տեքստը և հայերեն թարգմանությունը ==


== Արտաքին հղումներ ==
ՈՒԵՖԱ-ի պաշտոնական կայք էջ
ՈՒԵՖԱ-ի օրհներգ Archived 2016-08-27 at the Wayback Machine.
Гимн Лиги чемпионов УЕФА в исполнении Андреа Бочелли на сайте YouTube
Յուլ Բրիններ

Յուլ Բրիններ (անգլ.՝ Yul Brynner, ի ծնե՝ Յուլի Բորիսովիչ Բրիներ (ռուս.՝ Юлий Борисович Бринер), հուլիսի 11, 1920, Վլադիվոստոկ, Հեռավորարևելյան Հանրապետություն - հոկտեմբերի 10, 1985, Նյու Յորք, ԱՄՆ), ծագումով ռուս, թատրոնի և կինոյի ամերիկացի դերասան։


== Կենսագրություն ==
Յուլ Բրինները ծնվել է Սախալին կղզում։ Աշխատել է Ձմեռային կրկեսում (Ֆրանսիա) որպես կիթառահար և ապա լարախաղաց։ 1935 թվականից մինչև 1939 թվականը հանդես է եկել անվանի արվեստագետ Սաշա Պիտոևի թատերախմբում։ 1940 թվականին մեկնում է Միացյալ Նահանգներ և իննը տարի անց առաջին անգամ նկարահանվում է ռեժիսոր Լասլո Բենեդեկի «Թմրեցնողների ջոկատը» կինոժապավենում։ Նկարահանվել է նաև ռեժիսորներ Ուոլտեր Լանգի «Արքան և ես» (1956), Անատոլ Լիտվակի «Անաստասիա» (1957), Սեսիլ դը Միլի «Տասը պատվիրանները» (1957), Ռիչարդ Բրուկսի «Կարամազով եղբայրները» (1958), Քինգ Վիդորի «Սողոմոնը և Շաբայի թագուհին» (1960), Ժան Կոկտոյի «Օրփեոսի կտակը» (1960), Վինսենթ Շերմանի «Սերվանտես» (1966) և այլ կինոնկարներ։ Առաջին համաշխարհային պատերազմից հետո հնդիկների ու գաղութարար անգլիացիների արյունալի կռիվների մասին է պատմում ռեժիսոր Կեն Անակինի «Կարմիր չալմաներ» կինոնկարը (1968): 1970 թվականին Բրինները նկարահանվել է հարավսլավացի ռեժիսոր Վելկո Բուլայիչի «Ճակատամարտ Ներետվայի վրա» ժապավենում, ուր հանդես էին գալիս Սերգեյ Բոնդարչուկը և Օլեգ Վիդովը։ Բրինները նկարահանվել է նաև ռեժիսորներ Բրայան Ֆորբսի «Շայոյի խելագար կինը» (1970), Սիլվիո Նարիձանիի «Գանձերի կղզին» (1971), Հանրի Վերնոյի «Օձը» (1973), Մայքլ Կրայտոնի «Ռոբոտի աշխարհը» (1974): Ռեժիսոր Ուոլտեր լանգի «Արքան և ես» կինոնկարում յավագույն դերակատարման համար Բրինները 1956 թվականին արժանացել է ամերիկյան կինոարվեստի և գիտությունների ակադեմիայի «Օսկար» մրցանակին։  
Խաղացել է մոտ 65 ֆիլմում, 8 հեռուստատեսային ֆիլմի պրոդյուսեր է, առավել հայտնի է «Հրաշալի յոթնյակը», «Տասը պատվիրաններ» և «Արքան և ես» ֆիլմերից։ Ստացել է 1 Օսկար լավագույն դերասան անվանակարգում։
Մահացել է 1985 թվականին՝ թոքերի քաղցկեղից։


== Ծանոթագրություններ ==
Պարտավի կամուրջ

Պարտավի կամուրջ, ավերված կամուրջ պատմական Հայոց Աղվանքի մայրաքաղաք Պարտավում, ներկայիս Ադրբեջանի Հանրապետության Բարդայի շրջանի վարչական կենտրոն Բարդա քաղաքի հարևանությամբ՝ Թարթառ գետի նախկին հունի վրա։ Կամուրջը կառուցված է եղել ծովի մակարդակից 77 մ բարձրության վրա։


== Պատմություն ==
Համաձայն ուսումնասիրությունների՝ Պարտավի կամուրջը հիմնադրվել է 5-ից 6-րդ դարերում, երբ Պարտավ քաղաքը գտնվել է իր ծաղկման շրջանում։ Հետագայում կամուրջը բազմիցս վերանորոգվել է։
1880-ական թվականների վերջերին Պարտավի կամուրջն արդեն իսկ ավերված վիճակում էր։ Այդ ժամանակ արդեն ավերված էին կամարները։


== Ճարտարապետություն ==
Համաձայն ուսումնասիրությունների՝ Պարտավի կամուրջն ունեցել է բավականին մեծ չափեր։ Կամրջի ընդհանուր երկարությունը 120 մ էր, իսկ անցուղու լայնությունը՝ 4 մ։ Ունեցել է 17 միջանկյալ հսկա կամրջախելեր, որոնց միջև կային 16 թռիչքներ։ Կառուցված է եղել գետաքարով ու կրաշաղախով, իսկ բոլոր անկյունաքարերը եղել են սրբատաշ քարից։


== Ծանոթագրություններ ==
Բրուլ շրջան (Հարավային Դակոտա)

Բրուլ շրջան (անգլ.՝ Brule County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.121 կմ² է, բնակչությունը՝ 5.255 մարդ (2010 թ. տվյալներով)։ Շրջկենտրոնն է Չեմբերլեն բնակավայրը։ Կազմավորվել է 1875 թ.։
Kingfisher Airlines

Kingfisher Airlines, Հնդկաստանի խոշորագույն ավիաընկերություններից է, որի գլխավոր գրասենյակը գտնվում է Բանգալորում։ Ավիաընկերությունը ներկայումս իրականացնում է 218 ներքին չվերթներ, և 40 միջազգային չվերթներ։ 2008 թվականին ավիաընկերությունը ճանաչվել է լավագույն ավիաընկերություն Skytrax֊ի կողմից։ Ավիաընկերությունը համատեղ թռիչքներ է իրականացնում հետևյալ ավիաընկերությունների հետ՝ Asiana Airlines, Malaysia Airlines, Qatar Airways, Singapore Airlines և Cathay Pacific Airways։ Ավիաընկերությունը հիմնադրվել է 2004 թվականին։


== Պատմություն ==
Ավիաընկերությունը հիմնադրվել է 2004 թվականին, և սկսել է իր գործունեությունը 2005 թվականի մայիսի 9֊ին։ Ավիաընկերությունը իր չատրերային չվերթների համար վարձել է Airbus A320-200 օդանավը։ 2007 թվականի հունիսին ավիաընկերությունը իրականացրել է իր առաջին միջազգային չվերթը դեպի ԱՄՆ։ Ավիաընկերության դուստր կազմակերպությունն է համարվում United Breweries Group֊ը։ 2008 թվականի հոկտեմբերի 18֊ին ավիաընկերությունը միանում է Jet Airways֊ի հետ և սկսում են համատեղ չվերթներ իրականացնել։ 2010 թվականի հունիսի 7֊ին ավիաընկերությունը պայմանագիր է կնքում «oneworld»֊ի հետ։


== Չվերթը ==
2008 թվականի հուլիսի 6֊ին ավիաընկերության չվերթը բաղկացած էր հետևյալ ինքնաթիռներից՝


== Ավիաընկերության համաձայնագրերը ==
Ավիաընկերությունը պայմանագիր է կնքել հետևյալ ավիաընկերությունների հետ՝

Emirates Airline


== Ծանոթագրություններ ==


== Արտաքին հղումներ ==
Պաշտոնական կայք Kingfisher Airlines
Չվերթը Kingfisher Airlines Archived 2010-12-13 at the Wayback Machine.
Ինքնաթիռների լուսանկարները
Kingfisher Airlines и Toyota F1 Archived 2009-01-09 at the Wayback Machine.
Kingfisher World — The World of Good Times Archived 2010-12-05 at the Wayback Machine.
Տեղեկություն Kingfisher Airlines
Ոսկեփորիկ սկյուռ

Ոսկեփորիկ սկյուռ, կրծողների տեսակ սկյուռների ցեղից։ Գոյություն ունեն երկու ենթատեսակներ։


== Ենթատեսակներ ==
Տվյալ տեսակի ենթատեսակները ներկայացված են աղյուսակում։


== Արեալ ==
Այն ծառային սկյուռ է, Գվատեմալայի, ինչպես նաև արևելյան և հարավային Մեքսիկայի էնդեմիկ տեսակ։ Արհեստականորեն բերվել է Ֆլորիդա Կիս։


== Բնակավայր ==
Բնակության բարձրությունը` ցածրադիր շրջաններից մինչև 3800 մ։ Մեծամասնությամբ հանդիպում է անտառային շրջաններում ներառած` թփուտներ, սաղարթավոր և մշտականաչ անտառներ, չոր սոճազգիներ, կաղնու անտառներ, պլանտացիաներ և այլն։ Ավելի տարածված է չոր և նոսր անտառներում։ Ինչպես նաև հանդիպում է քաղաքային շրջաններում։


== Կենսաբանական նկարագրություն ==
Էգերի միջին չափերը։ Գլխի և մարմնի երկարությունը 258,9 մմ, պոչինը՝ 255,7 մմ, զանգվածը՝ 505,4 գ։
Արուների միջին չափերը։ Գլխի և մարմնի երկարությունը՝ 264,1 մմ, պոչինը՝ 248,0 մմ, զանգվածը 497,3 գ։


== Վարք ==
Ցերեկային, սովորաբար միայնակ կենդանիներ։ S. aureogaster — Հիմնականում ծառային սկյուռեր, բայց ցած են իջնում, որպեսզի սնվեն և անցնեն ծառից ծառ։ Բույնը կառուցում են տերևներից, ծառերի ճյուղերի վրա 5-ից 15 մ բարձրության վրա։


== Սնունդ ==
Ցածրավայրում սնվում է մրգերով և սերմերով։ Կաղնու և մայրու ծառի ընկույզները նրանց հիմնական սնունդն են։


== Բազմացում ==
Էգերը չոր սեզոնում ծնում են 2-ից 4 ձագեր։


== Պաշտպանություն ==
Լուրջ վտանգներ հայտնի չեն, քաղաքներում նրանց որսում են սննդի կամ եգիպտացորենի վնասումը կանխելու համար։ Այդ տեսակի պահպանման համար միջոցներ չեն կիրառվում։ Ամեն դեպքում արեալի սահմաններում կան հատուկ պահպանվող տարածքներ։
Լինդաու (շրջան)

Անվան այլ կիրառումների համար տե՛ս՝ Լինդաու (այլ կիրառումներ)Լինդաու  (գերմ.՝ Landkreis  Lindau), շրջան Գերմանիայում։ Շրջանի կենտրոնն է Լինդաու քաղաքը։ Զբաղեցնում է 323,37 կմ2։ Բնակչությունը 78 643 մարդ է։ Բնակչության խտությունը 243 մարդ/կմ2։
Շրջանի պաշտոնական կոդը 09 7 76 է։ Շրջանում 19 համայնք կա։


== Ծանոթագրություններ ==
ՀՀ միջազգային տնտեսական ինտեգրման և բարեփոխումների նախարարություն

Հայաստանի Հանրապետության միջազգային տնտեսական ինտեգրման և բարեփոխումների նախարարություն, գործադիր իշխանության հանրապետական մարմին էր, որը համակարգում էր արտաքին տնտեսական հարաբերությունների ոլորտում Հայաստանի Հանրապետության կառավարության քաղաքականությունը։ Ներկայիս (2017) նախարարն է Վաչե Գաբրիելյանը, որը պաշտոնն ստանձնել է 2014 թվականի նոյեմբերի 28-ին, իսկ ՀՀ կառավարության 2016 թվականի վերաձևավորումից հետո վերանշանակվել է 2016 թվականի սեպտեմբերի 20-ին։
ՀՀ միջազգային տնտեսական ինտեգրման և բարեփոխումների նախարարությունն ստեղծվել է ՀՀ կառավարության 2014 թվականի դեկտեմբերի 25-ի որոշման հիման վրա։
Համաձայն 2018 թվականի մարտի 23-ին ընդունված «Կառավարության կառուցվածքի և գործունեության մասին» ՀՀ օրենքի 20-րդ հոդվածի 5-րդ կետի, «Միջազգային տնտեսական ինտեգրման և բարեփոխումների նախարարությունը գործում է մինչև վարչապետի աշխատակազմի ստեղծումը։ Վարչապետի աշխատակազմը միջազգային տնտեսական ինտեգրման և բարեփոխումների նախարարության իրավահաջորդն է միջազգային պայմանագրերից բխող պարտավորությունների կատարումն ապահովելու մասով»։


== Ընդհանուր տեղեկատվություն ==
Նախարար՝
Տեղակալ՝


== Ծանոթագրություններ ==
Հնգամատ ճագարամկներ

Հնգամատ ճագարամկներ, (լատ.՝ Allactagidae), ցատկամկներ, կրծողների կարգի կաթնասունների ընտանիք։


== Ընդհանուր բնութագիր ==
Փոքր, միջին և խոշոր չափերի կենդանիներ են։ Մարմնի երկարությունը՝ 85-230 մմ է, պոչիևը՝ 80-315 մմ, կենդանի զանգվածը՝ 40-415 գ։ Գլուխը միջին չափի է՝ թեթևակի կարճացած դնչիկով, քիթը՝ տափակ, աչքերը՝ մեծ, ականջները՝ բավական երկար և հիմքի մոտ ծայրերը կճացած։ Հետևի ոտքերը երկար են (կազմում են մարմնի երկարության 52%-ը), թաթերը հնգամատ Են, արտաքին և ներքին մատները՝ խիստ կարճացած՝ հարմարեցված երկոտանի հետաթռիչքային (ռիկոշետային) արագ վազքին։ Պոչը հիմնականում բարակ է (օգտագործվում է վազքի ընթացքում հավասարակշռությունը պահելու համար), մարմնից բավական Երկար և վերջանում է լավ արտահայտված, տափակավուն, սովորաբար՝ 2-3-գունանի, երկար մազափնջով՝ վրձնիկով (դրոշ)։Մորթին խիտ է և փափուկ։ Գլուխը և մարմինը թուխ են, բաց կավամոխրագույնից մուգ գորշաօքրայագույն։ Փորը սպիտակ է։


== Տեսակներ ==
Հայտնի է 6 ցեղի 14 տեսակ։ ՀՀ-ում հանդիպում է 2 տեսակ՝ փոքրասիական ճագարամուկ և փոքր ճագարամուկ։ Տեսակների մեծ մասը գիշերային, ամենակեր կամ բուսակեր, անապատային կամ կիսաանապատային, ձմռանը քուն մտնող կրծողներ են։
Իտկինեևո

Իտկինեևո (ռուս.՝ Иткинеево, բաշկիրերեն՝ Эткенә), գյուղ Ռուսաստանի, Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 812 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շամպայն (պատմվածք)

Անվան այլ կիրառումների համար տե՛ս՝ Շամպայն (այլ կիրառումներ)«Շամպայն», Անտոն Պավլովիչ Չեխովի պատմվածքը` գրված 1887 թվականին։ Առաջին անգամ հրապարակվել է 1887 թվականի հունվարի 5-ին «Պետերբուրգյան թերթում» № 4` Ա. Չեխոնտե ստորագրությամբ։


== Հրապարակումներ ==
Ա. Պ. Չեխովի «Շամպայն» պատմվածքը գրվել է 1887 թվականին, առաջին անգամ հրապարակվել է 1887 թվականի հունվարի 5-ին «Պետերբուրգյան թերթում» № 4` Ա. Չեխոնտե ստորագրությամբ, տպագրվել է 1889 թվականին «Стоглав» գրքում և 1890 թվականին Ա. Ֆ. Մարքսի հրատարակած «Խոժոռադեմ մարդիկ» ժողովածուում։
Չեխովի կենդանության օրոք պատմվածքը թարգմանվել է բուլղարերեն, գերմաներեն, սերբախորվաթերեն և ֆիններեն։


== Քննադատություն ==
Ժամանակին պատմվածքի գեղարվեստական կողմը քննադատությամբ էր նշվում։
Ն. Կ. Միխայլովսկին գրողի բանաստեղծական ոճի մասին գրում է.


== Սյուժե ==
Պատմվածքը գրված է առաջին դեմքով։ Երկաթգծի հեռավոր կիսակայարանի երիտասարդ պետը, կնոջ հետ` առանց երեխաների, բնակվում էր միայնության մեջ` հրապուրվելով օղիով և դիտելով անցնող գնացքներին։ Կյանքը տխուր էր, մի անգամ Նոր տարվա տոներից առաջ նա կնոջ հետ նստած էր տոնական սեղանի շուրջը, բավականին խմել էր և մտածում էր տխրության մասին։ Սպասում էին, երբ ժամացույցի սլաքները կավետեն գալիք Նոր տարին և տասներկուսից հինգ պակաս նա բացեց շիշը, խցանը թռավ, իսկ շիշը նրա ձեռքից ընկավ հատակին։ Կինը Նոր տարին դիմավորեց վախվորած աչքերով։ Նա գիտեր, որ շշի ընկնելը լավ նախանշան չէր և նոր տարում ինչ որ վատ բան կկատարվեր։ Կնոջ հետ վիճաբանելուց հետո նա դուրս եկավ տնից` մտածելով, որ իր հետ արդեն նման բան կատարվել է, և դրանից ավելի վատ բան հնարավոր չէ։ Նա հիշեց մահացած ծնողներին, ինչպես իրեն հեռացրին գիմնազիայից, ինչպես էր ինքը թափառում առանց աշխատանքի և ընկերների։ Կնոջը նա չէր սիրում, նրա հետ ամուսնացել էր երեխա ժամանակ։ Տուն վերադառնալով` նա կնոջը ուրախ տեսավ, նրա մոտ երեք օրով հյուր էր եկել բարի մորաքույր Նատալյա Պետրովնան, որը չգիտեր, որ նման բարեկամ ունի։ Ընթրիքին մորաքույրն ու բարեկամը լավ կոնծեցին և գլխապտույտ ունեցան։ Բարեկամը մոռացավ իր տրտմության մասին և մտածեց, որ իր հետ այլևս ոչ մի վատ բան չի կատարվի։


== Գրականություն ==
Чехов А. П. Шампанское// Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. - М.: Наука, 1974-1982.
Voir Dictionnaire Tchekhov, Page 49, Françoise Darnal-Lesné, Édition L'Harmattan, 2010, (ISBN 978 2 296 11343 5).
Le Champagne, traduit par Edouard Parayre, Bibliothèque de la pléiade, Édition Gallimard, 1970 (ISBN 2-07-010550-4).


== Ծանոթագրություններ ==
Կիրակի, անիծյալ կիրակի (ֆիլմ)

«Կիրակի, անիծյալ կիրակի» (անգլ.՝ Sunday Bloody Sunday), բրիտանացի ռեժիսոր Ջոն Շլեզինգերի դրամատիկ ժանրի ֆիլմը, էկրան է բարձրացել  1971 թվականին։ Գլխավոր դերերում խաղացել են Գլենդա Ջեքսոնը, Մյուրեյ Խեդը և Փիթեր Ֆինչը։
Ֆիլմը ներկայացվել է է «Օսկար» կինոմրցանակի մի շարք  անվանակարգերում, արժանացել է «Օսկարի»՝  լավագույն տղամարդու դերի համար (Փիտեր Ֆինչ) և լավագույն կանացի դերի համար (Գլենդա Ջեքսոն), արժանացել է նաև «Ոսկե գլոբուս» կինոմրցանակի։ Կինոարվեստի բրիտանական ինստիտուտի կողմից ճանաչվել է  «BFI վարկածով 100 տարվա ընթացքում  100 լավագույն ֆիլմերից մեկը»։


== Սյուժե ==
Հրեա բժիշկ Դենիել Խիրշը (Պիտեր Ֆինչ)  և խորհրդատու Ալեքս Գրևիլը (Գլենդա Ջեքսոն) սիրահարված են նույն մարդուն՝ քանդակագործ 
Բոբ Էլկինին (Մյուրեյ Խեդ)։ Երկուսն էլ ծանոթ են միմյանց և գիտեն, որ Էլկինը հանդիպում է իրենց երկուսի հետ, սակայն հարմարվում են այդ իրողության հետ՝ վախենալով կորցնել նրան։ Ֆիլմի կենտրոնական թեման  բիսեքսուալությունն ու սիրային եռանկյունին է։


== Դերերում ==
Գլենդա Ջեքսոն՝  Ալեքս Գրևիլ
Մյուրեյ Խեդ՝ Բոբ Էլկին
Պիտեր Ֆինչ՝  բժիշկ Դենիել Խիրշ
Բեսի Լավ՝  հեռախոսավարուհի-քարտուղար
Թոնի Բրիտոն՝  Ջորջ Խարդինգ
Պեգի Էշկրոֆտ՝ տիկին Գրևիլ, Ալեքսի մայրը
Մորիս Դենհամ՝ պարոն Գրևիլ, Ալեքսի հայրը
Վիվիան Պիքլզ՝ Ալվա Խոդսոն
Ֆրենկ Ուինդսոր՝ Բիլ Խոդսոն14-ամյա Դենիել Դեյ Լյուիսի համար մեծ կինոմատոգրաֆիայում այս ֆիլմը դարձել է առաջինը, հետագայում նա երեք  «Օսկար»  մրցանակի է արժանքացել՝ խաղալով փոքր տարիքի բարբարոսի էպիզոդային դերը։


== Մրցանակներ ==
Ֆիլմը «Օսկար» մրցանակաբաշխությանը ներկայացվել է հետևյալ անվանակարգերում

«Օսկար» մրցանակ՝ լավագույն տղամարդու դերի համար (Պիտեր Ֆինչ)
«Օսկար» մրցանակ՝ լավագույն կանացի դերի համար (Գլենդա Ջեքսոն)
«Օսկար» մրցանակ՝ լավագույն ռեժիսուրայի համար
«Օսկար» մրցանակ՝ լավագույն յուրօրինակ սցենարի համարՖիլմը ստացել է նաև BAFTA մրցանակ՝ լավագույն ֆիլմ և լավագույն ռեժիսուրա  անվանակարգերում, ինչպես նաև «Ոսկե գլոբուս»՝ «Լավագույն օտարալեզու՝ անգլալեզու ֆիլմ»  անվանակարգում։
Սակայն ֆիլմն  «Օսկար» մրցանակ չի ստացել. կա տեսակետ, որ դրա պատճառը հասարակության մեջ համասեռամոլության թեման դրական քողի ներքո բացահայտ ցուցադրելու արգելքն է։


== Ծանոթագրություններ ==


== Արտաքին հղումներ ==
«Կիրակի, անիծյալ կիրակի»(անգլ.) ֆիլմը Internet Movie Database կայքում
Սքոթ Էդքինս

Սքոթ Էդվարդ Էդքինս (անգլ.՝ Scott Edward Adkins; հունիսի 17, 1976(1976-06-17), Սաթոն Քոլդֆիլդ, Բիրմինգհեմ, Ուեսթ Միդլանդս, Անգլիա, Միացյալ Թագավորություն), անգլիացի դերասան, մարտարվեստների վարպետ, առավել հայտնի են նրա խաղացած դերերը «Անվիճարկելի 2» ֆիլմաշարում և «Անսանձները 2» ֆիլմում։


== Կենսագրություն ==
Էդքինսը ծնվել է Սաթոն Քոլդֆիլդում, Անգլիա 1976 թվականի հունիսի 17-ին։ Տասը տարեկանում հետաքրքրվել է մարտարվեստներով այն բանից հետո, երբ հոր և եղբոր հետ այցելել է ձյուդոյի տեղական ակումբ։ Նույն թվականին նա հետաքրքրվել է թաեքվոնդոյով:
Մի քանի տարի անց Էնթոնի Ջոնսի ղեկավարությամբ սկսեց զբաղվել քիքբոքսինգով։


== Կարիերա ==
Սքոթի համար առաջին բեկումնային պահը դարձել է հոնկոնգյան «Վտանգավոր մարտահրավեր» ֆիլմում հրավերը։ Նրան հրավիրել է Հոնկոնգի Կասկադյորների ասոցիացիայի նախագահ Ստեֆեն Տունգ Ֆեյը։ Այսպիսով Էդքինսն առաջին անգամ հայտնվեց Արևելքում։ «Ես գիտեմ, որ շատ ու շատ մարտիկներ են գնում Հոնկոնգ, որպեսզի փորձեն աշխատել նրանց կինարտադրությունում, սակայն, ի տարբերություն նրանց, ես երբեք այդ մասին լրջորեն չեմ մտածել։ Ես ապշած էի, որ այնտեղ ցանկանում էին աշխատել ինձ հետ»։ Սքոթը հնարավորություն ստացավ աշխատել Հոնկոնգի կինեմատոգրաֆիայի առաջատար անձանց, այդ թվում՝ Յուն Վոն Պինգի, Կորի Յուենյի, Սամո Հունգի և լեգենդար Ջեկի Չանի հետ։
Նա նաեւ փոքրիկ դերով է հանդես եկել Բի-բի-սի ալիքի «Բժիշկներ» հեռուստասերիալում, «Իսթ-ԷՆդի բնակիչներ»-ի մի քանի սերիաներում, որին հաջորդեց մասնակցությունը «Ուղեկցորդուհիները» հեռուստասերիալում։ Շուտով Սքոթին առաջարկեցին դեր "Փիթբուլ" ֆիլմում։ Թեև ֆիլմը մարտաֆիլմ էր, և Սքոթը խաղաց վարձու մարդասպանի դեր, սակայն էքշն-տեսարաններում նա մասնակցություն չունեցավ։
Սքոթի համար իրական բեկում էր մարտեր առանց կանոնների անպարտելի բանտային չեմպիոն Յուրի Բոյկայի դերը «Անվիճարկելի 2» ֆիլմում, որտեղ գլխավոր դերը խաղում է Մայքլ Ջեյ Ուայթը, ով նույնպես հանդես է եկել որպես Սքոթի բռնցքամարտի մարզիչ։ Այս ֆիլմից հետո նրան հրավիրել են այնպիսի խոշոր նախագծեր, ինչպիսիք են «Բոռնի վերջնագիր» և «Իքս Մարդիկ։ Սկիզբ. Ռոսոմախա», իսկ «Նինձա» ֆիլմում 2009 թվականին Սքոթն առաջին անգամ ստացավ գլխավոր դերը։
2014 թվականին նա խաղաց Ամֆիթրիոնի արքայի դերը «Հերակլես։ Լեգենդի սկիզբը» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք(անգլերեն)
Հունաստանի վարչապետների ցանկ

Հունաստանի վարչապետ (հուն․՝ Πρωθυπουργός της Ελλάδος), Հունաստանի Հանրապետության կառավարության ղեկավարը։
Վարչապետին նշանակում է Հանրապետության նախագահը։ Վարչապետի առաջարկությամբ Նախագահը նշանակում և պաշտոնից ազատում է կառավարության անդամներին և նրանց տեղակալներին։ Վարչապետը նշանակվում է խորհրդարանում ամենաշատ տեղեր ունեցող կուսակցության առաջնորդ։ Եթե կուսակցություններից ոչ մեկը մեծամասնություն չի կազմում, խորհրդարանում համեմատաբար շատ տեղեր ստացած կուսակցության ղեկավարը նախագահից հնարավորություն է ստանում կառավարություն ձևավորել, որը կունենա խորհրդարանի վստահությունը։
Ցանկացած փորձնական մանդատ ուժի մեջ է երեք օր, որից հետո, եթե չի հաջողվում արդյունքի հասնել, նախագահը խորհրդակցում է կուսակցությունների ղեկավարների հետ, և եթե նորից չի հաջողվում արդյունքի հասնել, մինչ հաջորդ ընտրությունները կառավարություն է ձևավորում խորհրդարանական բոլոր կուսակցությունների անդամներից։ Եթե այս փորձն էլ է ձախողվում, այդ դեպքում ձևավորվում է «Լայն համաձայնության կառավարություն» (ժամանակավոր կառավարություն) կամ խորհրդարանը ցրվում է։
Նախագահը իրավասու է նաև պարտականությունների կատարումից ազատել կառավարությանը, եթե նրա անդամները հրաժարական են ներկայացրել կամ խորհրդարանն անվստահություն է հայտնել կառավարությանը։


== Վարչապետներ ==
Այս ցանկում ներկայացված են Հունաստանի Հանրապետության վարչապետները՝ սկսած Հունաստանի անկախության համար պայքարի ժամանակահատվածից։


== Նշումներ ==


== Ծանոթագրություններ ==
Ըստ բնակչության թվաքանակի ԵՄ անդամ պետությունների ցանկ

Ստորև ներկայացված է ըստ բնակչության թվաքանակի ԵՄ անդամ պետությունների ցանկը, որը ներկայացված է 2017 թվականի տվյալներով՝ ԵՄ Եվրոստատ վիճակագրական ծառայության կողմից։


== Ցանկ ==


== Նոթեր ==


== Ծանոթագրություններ ==


== Նշումներ ==
Ավտձոր

Ավտձոր, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Tempus fugit

Tempus fugit , լատիներեն արտահայտություն, որը նշանակում է «ժամանակը փախչում է», հաճախ թարգմանվում է նաև այսպես․ «ժամանակը թռչում է»։


== Ծագում և գործածում ==

Առաջին անգամ այս արտահայտությունն օգտագործվել է Վերգիլիոսի հայտնի «Գեորգիկներ» պոեմում։


== Գործածում մշակույթում ==
Օգտագործվում է мюзикла «The Pajama Game» մյուզիքլի երաժշտական համարներում (1954)
Բրիտանական «Yes» ռոք խմբի «Drama» ալբոմի երգերից մեկի վերնագիրն է (1980)
Ամերիկյան «Sewer Trout» պանկ խմբի «Flawless» ալբոմի երգերից մեկի վերնագիրն է (1989)
Մայլս Դևիսի «The Capitol and Blue Note Years: The Best of Miles Davis» ալբոմի կոմպոզիցիայի անվանումն է (1992)
«The X-Files» հեռուստասերիալի դրվագներից մեկի անվանումն է (1997)
Օգտագործվել է Ջեյմս Բոնդի կողմից «Սպեկտր» ֆիլմում (2015)


== Ծանոթագրություններ ==
Վալենտին Առնոլդ

Վալենտին Առնոլդ (ռուս.՝ Валентин Вольфридович Арнольд, իսկական անունը` Վալենտին Վասիլևիչ Վասիլև, 1894, Սանկտ Պետերբուրգ, Ռուսական կայսրություն - սեպտեմբերի 11, 1941(1941-09-11), Օրյոլի մարզ, ՌԽՖՍՀ, ԽՍՀՄ), Երկրորդ Մոսկովյան գործընթացի դերակատարներից է, մինչև ձերբակալման պահը  եղել է Կուզբասի մի շարք հանքավայրերի մատակարման բաժնի պետ և գարաժի վարիչ։ Դատապարտվել է  10 տարվա ազատզրկման, 1941 թվականի աշնանը գնդակահարվել է Օրյոլի տակ, գերմանական զորքերի մոտեցման հետ կապված։


== Կենսագրություն ==
Վալենտին Առնոլդը ծնվել է  1894 թվականին Սանկտ-Պետերբուրգում։  Մասնակցել է Առաջին համաշխարհային պատերազմին, դասալքվել է ցարական բանակից,  1917-1923 թվականներին ծառայել է ամերիկյան բանակում։ 1923 թվականին Առնոլդը եկավ ԽՍՀՄ, աշխատեց Կեմերովո քաղաքի մի շարք կազմակերպություններում, այդ թվում «Կուզնեցկշին»-ում, «Էներգաշին»-ում, «Կուզբասշին»-ում։ 1924 թվականին նա ընդունվել է ՀամԿ (բ)Կ շարքերը։ Ձերբակալման պահին Առնոլդը զբաղեցնում էր գարաժի վարիչի և Կուզբասի Պրոկոպևսկի ու Անժերի հանքերի մատակարարման բաժնի պետի պաշտոնները։
Ձերբակալվել է  1936 թվականին, եղել է Երկրորդ Մոսկովյան գործընթացի դերակատարներից մեկը։ Դատարանում նա իրեն մեղավոր ճանաչեց դատապարտյալներ Մուրալովի Շեստովի հետ համատեղ ԽՍՀՄ նշանավոր պետական գործիչներ Մոլոտովի և Օրջոնիկիձեի դեմ մահափորձ կազմակերպելու գործում։  Վերջին խոսքում Առնոլդը խնդրեց խնայել իր կյանքը։ 1937 թվականի հունվարի 30-ին  ԽՍՀՄ Ներքին գործերի ժողովրդական կոմիսարիատը Վալենտին Առնոլդին մեղավոր ճանաչեց ՌՍՖՍՀ Քրեական օրենսգրքի  19, 58-8 և 58-11 հոդվածներով նախատեսված հանցագործությունների կատարման մեջ և դատապարտեց  10 տարվա ազատազրկման։ 1941 թվականի սեպտեմբերի 11-ին  Առնոլդը 157 քաղբանտարկյալների հետ գնդակահարվեց ԽՍՀՄ ՆԳԺԿ-ի աշխատակիցների կողմից, Օրյոլի անտառներում, գնդակահարության հրամանը տրվել էր Ստալինի կողմից, Օրյոլին գերմանական զորքերի մոտենալու հետ կապված։ 1988 թվականի հունիսի 13-ին Առնոլդը հետմահու արդարացվեց  ԽՍՀՄ Գերագույն դատարանի Ռազմական կոլեգիայի որոշմամբ։


== Ծանոթագրություններ ==
Նիժնիե Աչալուկի

Նիժնիե Աչալուկի (ռուս.՝ Нижние Ачалуки), գյուղ Ռուսաստանի Ինգուշեթիա հանրապետության Մալգոբեկսկի շրջանի կազմում։
Բնակչությունը 2010 թվականին գրանցված տվյալներով կազմում էր 4365 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)